རྡོ་དོན་ཡང་སྙིང་ང་ཚོས་ཤེས་ཡོན་སློབ་སྦྱོང་སྤྲོད་པ་འདི་མིའི་བདེ་སྐྱིད་ཀྱི་རྩ་བ་རེད།དེ་རིང་འདིར་ཡོད་ཚང་མ་ཤེས་ཡོན་དང་འབྲེལ་བ་ཡོད་མཁན་གྱི་མི་སྣ་ཤ་སྟག་ཡིན།དངོས་གནས་བྱ་བ་དེ་རླབས་ཆེན་རེད།བཟང་པོ་རེད།མི་ལ་ཕན་སེམས་བྱས།སོ་སོའི་ལྟོ་ཕོགས་དང༌།སོ་སོའི་ཁེ་གྱོང་གི་བསམ་བློ་མིན་པར།འགྲོ་བ་མིའི་རིགས་ཀྱི་ཞབས་ཕྱི་ཞུ་གི་ཡོད་བསམ་ནས་ལས་ཀ་ཞིག་བྱེད་ཀྱི་ཡིན་ན་རླབས་ཆེན་རེད།ལས་ཀ་ཧ་ཅང་ཡག་པོ་རེད།དཔེར་ན།ང་ཆོས་པ་གཅིག་གི་ཐོག་ནས་སྐད་ཆ་བཤད་པ་ཡིན་ན།ཆོས་ཁྲིའི་སྒང་ལ་བསྡད་ནས་ཆོས་བཤད་པ་དེ་དུས་དུས་སུ་རེད།སློབ་གྲྭའི་ནང་ལ་ཕྲུ་གུ་དང་མཉམ་དུ་འགྲོགས་ནས་ལོ་དང་ཟླ་བ་སྦྲེལ་ཏེ་ཕྲུ་གུ་ཡ་རབས་འབྱུང་ཐུབ་པ་དང༌།དེའི་མི་ཚེ་བཟང་པོ་ཞིག་གི་མཐའ་འཁྱོལ་བ་ཡོང་བའི་འགན་སོ་སོས་བླངས་ནས་བསམ་བློ་བཏང་ན་དེ་ལས་རླབས་ཆེ་བ་མེད།དངོས་གནས་དྲང་གནས་ལས་ཀ་དེ་རྩ་ཆེན་པོ་རེད།མཁྱེན་སོང་ངམ།འདི་དགོངས་པ་བཞེས་དགོས།